पाकिस्तान ने फिर किया संघर्ष विराम का उल्लंघन, राजौरी में भारतीय जवान शहीद  
लांस नायक योगेश मुरलीधर भड़ाने शहीद हो गए
28 साल के योगेश महाराष्ट्र के धुलिया जिले के निवासी थे 
पाकिस्तान को हुए नुकसान की फिलहाल कोई खबर नहीं
सेना के मुताबिक योगेश मुरलीधर एक बहादुर सैनिक थे और देश हमेशा उनके बलिदान का आभारी रहेगा. शुक्रवार को ही सेना प्रमुख ने कहा था कि सीमा पर हमने अपनी जवाबी कार्रवाई में पाकिस्तानी सेना की उन पोस्टों को निशाना बनाया जाए जहां से आतंकवादियों को मदद मिल रही है. हमारा मकसद पाकिस्तानी पोस्टों को बर्बाद करना रहा है, ताकि उनको दर्द महसूस हो. इसलिए जो कैजुअल्टी पाकिस्तान ने झेली हैं वे हमसे तीन-चार गुना ज़्यादा हैं.